Δημήτρης+Βασιλόπουλος

=__Τίτλος Μαθήματος:__ 3.1 Πληκτρολόγιο, ποντίκι, χειριστήρια παιχνιδιών= =__Δημιουργός__= Βασιλόπουλος Δημήτριος 1115200700055 (wiki std07055)

=__Σύντομη περιγραφή του σχεδίου μαθήματος__=

Θα ξεκινήσουμε το μάθημα κάνοντας μια εισαγωγή στους ηλεκτρονικούς υπολογιστές και στη δομή τους (τα βασικά μέρη που αποτελείται). Με αυτόν τον τρόπο θα δώσουμε στα παιδία μια γενική εικόνα ενός Η/Υ για να μπορούμε μετά να επικεντρωθούμε στο κύριο θέμα του μαθήματος που είναι οι μονάδες εισόδου και πιο συγκεκριμένα το πληκτρολόγιο, το ποντίκι και τα χειριστήρια παιχνιδιών. Όλη αυτή η αναδρομή θα διαρκέσει περίπου 5’-10’ και μπορεί να γίνει είτε με τη χρήση διαφανειών είτε με ένα βίντεο που θα κάνει φυσικά πιο ενδιαφέρον και πιο κατανοητό το μάθημα. Οι παραπάνω μονάδες εισόδου θα βρίσκονται πάνω στην έδρα και έτσι θα μπορούν τα παιδιά να το δουν και στην πραγματικότητα, αφού θα περνάει μία-μία από θρανίο σε θρανίο. Παράλληλα, με τη χρήση διαφανειών και άλλων εργαλείων εκμάθησης θα μάθουν τον τρόπο λειτουργίας τους και διάφορα χαρακτηριστικά τους. Στο τέλος της 1ης ώρας, θα παρακολουθήσουν τον τρόπο σύνδεσής τους με τον ηλεκτρονικό υπολογιστή, ενώ στο τέλος του μαθήματος θα αφιερώσουμε λίγο χρόνο για να διατυπώσουν και να λύσουν οι μαθητές τις απορίες τους πάνω σ’ αυτά που άκουσαν σήμερα. Κλείνοντας το μάθημα θα μοιραστεί ένα φύλλο εργασίας σε όλους, που καλούνται να το χουν συμπληρώσει για το επόμενη φορά.

=__Ανάγκες τις οποίες καλύπτει, το επίπεδο των εκπαιδευόμενων και οι προαπαιτούμενες γνώσεις (αν πρέπει να υπάρχουν)__=

Σ’ αυτές τις δυο ώρες που θα διαρκέσει το μάθημα, θα μιλήσουμε για τρεις έννοιες πολύ γνωστές σε όλους και βασικές στην χρήση του υπολογιστή. Οι δύο από αυτές είναι και οι βασικότερες μονάδες εισόδου (πληκτρολόγιο, ποντίκι). Θα παρουσιαστούν ως τμήμα του υπολογιστή όπως ανέφερα και παραπάνω για να υπάρχει μια συνοχή και να μην μιλάμε για τρεις μεμονωμένες συσκευές. Θα υπάρχει μια σύνδεση στην αρχή του μαθήματος με το 1ο κεφάλαιο που ασχολείται με το υλικό του υπολογιστή μέχρι να φτάσουμε στις μονάδες εισόδου-εξόδου. Η παρακολούθηση της διδασκαλίας δεν προαπαιτεί κάποιες ιδιαίτερες γνώσεις πάνω στον Η/Υ. Μια γενική εικόνα ενός υπολογιστή όσον αφορά την εξωτερική του δομή είναι αρκετή για να μπορέσουμε να προχωρήσουμε.

=__Σκοποί/στόχοι__=

Μετά το τέλος του μαθήματος, οι μαθητές θα πρέπει να γνωρίζουν:
 * από ποια μέρη αποτελείται ένας υπολογιστής
 * ποιες είναι οι βασικότερες μονάδες εισόδου
 * τον τρόπο λειτουργίας του πληκτρολογίου και τις τεχνολογίες που χρησιμοποιεί
 * τη διάταξη των πλήκτρων και τα σημαντικότερα «ειδικά πλήκτρα»
 * τον τρόπο λειτουργίας και τα είδη των ποντικιών
 * τι είναι η ιχνόσφαιρα
 * τους τύπους των χειριστηρίων

=__Σε ποιο μάθημα και ενότητα του αναλυτικού προγράμματος αντιστοιχεί__=

Το μάθημα αυτό αντιστοιχεί στο 1ο υποκεφάλαιο του 3ου κεφαλαίου που πραγματεύεται τις μονάδες εισόδου-εξόδου. Πιο συγκεκριμένα το 3.1 ασχολείται με το πληκτρολόγιο, το ποντίκι και τα χειριστήρια παιχνιδιών.

=__Περιγραφή της σχεδίου μαθήματος (βασικές έννοιες, χρονοπρογραμματισμός, στάδια, links σε__ __ιστοσελίδες κλπ.)__ =

Για να διαχειριστούμε ορθά τον χρόνο της διδασκαλίας θα πρέπει εκ των προτέρων να έχουμε φτιάξει ένα πλάνο, πάνω στο οποίο θα στηριχτούμε για να μην βγούμε εκτός των χρονικών πλαισίων που διαθέτουμε και να μείνει ελλιπής η παράδοση του μαθήματος. Φυσικά, μπορεί να προκύψουν διάφορα προβλήματα κατά τη διάρκεια της διδασκαλίας, γι’ αυτόν το λόγο και θα υπολογίζουμε και κάποιο επιπλέον χρόνο για τα “απρόοπτα” που συχνά συμβαίνουν. Έτσι το μάθημα βασικά θα χωριστεί με βάση τις 2 διδακτικές ώρες (45 λεπτών διάρκεια η καθεμία) που έχουμε στη διάθεσή μας.


 * __1η διδακτική ώρα __**

//__1ο σκέλος του μαθήματος (15 λεπτά) __// Τα πρώτα 5 λεπτά θα τα διαθέσουμε για την προσέλευση των μαθητών στην τάξη και στη σημείωση των παρουσιών. Αμέσως μετά θα κάνουμε μια αναδρομή σε προηγούμενο μάθημα και πιο συγκεκριμένα στο Υλικό του Υπολογιστή, αφού με τμήμα αυτού θ’ ασχοληθούμε σ’ αυτό το μάθημα. Αυτό θα διαρκέσει 10 λεπτά στο σύνολό του. Στην αρχή για να κατανοήσουν οι μαθητές τι θα διδαχθούν σήμερα, έχουμε ετοιμάσει έναν εννοιολογικό χάρτη με τη βοήθεια του **webspirationpro** (Υλικό του Υπολογιστή). Έτσι, με μια γρήγορη ματιά θα δει τις βασικές έννοιες του σημερινού μαθήματος. Έπειτα με το ηλεκτρονικό βιβλίο που κατασκευάσαμε με το εργαλείο **issuu** (Υλικό υπολογιστή) θα δώσουμε τις βασικές έννοιες του Υλικού και του Λογισμικού.

//__2ο σκέλος του μαθήματος (30 λεπτά) __// Από αυτό το σημείο κι έπειτα περνάμε στον κορμό του μαθήματος. Σ’ αυτά τα 30 λεπτά θα αναφερθούμε στο πληκτρολόγιο (keyboard), σε ποιες βασικές κατηγορίες θα μπορούσαμε να το διακρίνουμε, τον τρόπο λειτουργίας του και τα κυριότερα πλήκτρα του. Αρχικά θα παραθέσουμε ένα ολιγόλεπτο βίντεο που το περιγράφει (Πληκτρολόγιο_video). Εδώ είναι πολύ πιθανόν να έχουν κάποιες απορίες οι μαθητές, που δεν θα τις συζητήσουμε τώρα, αλλά στο τέλος γιατί στη συνέχεια θα περάσουμε στη θεωρία και μπορεί να τους λυθούν στην πορεία. Το θεωρητικό κομμάτι προς διευκόλυνση του εκπαιδευτή και του εκπαιδευόμενου, έχει χρησιμοποιηθεί το εργαλείο **yudu **(Πληκτρολόγιο) που βοηθάει τους μαθητές όχι μόνο ν’ ακούν τον καθηγητή τους, αλλά και να τα διαβάζουν από τον προβολέα, αποτυπώνοντας τις έτσι καλύτερα στο μυαλό τους. Αφού τελειώσει αυτό, θα δώσουμε το λόγο στους μαθητές να διατυπώσουν τις απορίες τους και να τις συζητήσουμε.


 * __2η διδακτική ώρα __**

//1ο σκέλος του μαθήματος (15 λεπτά) // Στην αρχή της δεύτερης διδακτικής ώρας θα μιλήσουμε για το ποντίκι (mouse). Όπως και στο πληκτρολόγιο, έτσι κι εδώ θα ξεκινήσουμε με ένα βίντεο διάρκειας 44 δευτερολέπτων που δείχνει το πρώτο ποντίκι που κατασκευάστηκε και τη δομή ενός ποντικιού με μπίλια (Ποντίκι_video). Έπειτα, κάνοντας χρήση του εργαλείου **slideshare** (Ποντίκι) κατασκευάσαμε ένα είδος διαφανειών που μπορεί να κάνει πιο απτό τον τρόπο λειτουργίας ενός τυπικού ποντικιού, τους διαφορετικούς τύπους του και θα γίνει μνεία μιας άλλης συσκευής κατάδειξης, της ιχνόσφαιρας.

//2ο σκέλος του μαθήματος (13 λεπτά) // Σ’ αυτό το ενδιάμεσο σκέλος του μαθήματος μας αφορά τα γνωστά σε όλα τα παιδιά (λόγω και των παιχνιδομηχανών) χειριστήρια παιχνιδιών, μόνο που τώρα εννοούμε τα χειριστήρια που χρησιμοποιούνται στον ηλεκτρονικό υπολογιστή. Θα ξεκινήσουμε με κάποια ιστορικά στοιχεία και το πότε πρωτοχρησιμοποιήθηκαν και σε ποια περίσταση, ενώ στη συνέχεια θα τα κατηγοριοποιήσουμε σε αναλογικά και σε ψηφιακά. Όλα αυτά θα μπορούν να τα βλέπουν ταυτόχρονα οι μαθητές μέσω του ηλεκτρονικού βιβλίου που αναρτήσαμε χάρη στο εργαλείο **yudu** (Χειριστήρια παιχνιδιών) και που θα προβάλεται από τον βιντεοπροβολέα.

//3ο σκέλος του μαθήματος (17 λεπτά) // Στο τελευταίο σκέλος του μαθήματος θα μπορέσουν οι εκπαιδευόμενοι να εκφράσουν τις απορίες τους σχετικά με όσα άκουσαν για το ποντίκι και τα χειριστήρια παιχνιδιών καθότι δεν τους δώσαμε τον λόγο μετά το τέλος της κάθε υποενότητας. Στα τελευταία 10 λεπτά που θ’ απομείνουν θα κληθούν να λύσουν ένα σταυρόλεξο που κατασκευάστηκε με το εκπαιδευτικό εργαλείο **kubbu **<span style="font-family: 'Times New Roman','serif'; font-size: 16px;">(Σταυρόλεξο). Φεύγοντας, ως ασκήσεις ο κάθε μαθητής θα παίρνει ένα έντυπο φύλλο αξιολόγησης, το οποίο θα μπορεί να το βρίσκει και σε ηλεκτρονική μορφή μέσω του **<span style="font-family: 'Times New Roman','serif'; font-size: 16px;">kubbu **<span style="font-family: 'Times New Roman','serif'; font-size: 16px;"> (Φύλλο αξιολόγησης). Η ηλεκτρονική συμπλήρωσή του είναι προαιρετική.

=__Μαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν__=

και **webspirationpro** για τον εννοιολογικό χάρτη.
 * Kubbu** για τα φύλλα αξιολόγησης,
 * Acrobat****Reader** για τα έντυπα φύλλα αξιολόγησης,
 * Youtube** για τα onlineβίντεο,
 * Yudu,** **issuu**και **slideshare** για τα e-booksπου κατασκευάστηκαν,

=__Φύλλο εργασίας__= Προκειμένου να αξιολογηθούν οι μαθητές και να δουν κατά πόσο καλά αφομοίωσαν τα όσα διδάχθηκαν σήμερα, καλούνται να συμπληρώσουν το παρακάτω φύλλο εργασίας. Μετά την ολοκλήρωση του, θα δουν το αποτέλεσμα και τον βαθμό τους. Σκοπός αυτής της εργασίας δεν είναι τόσο η επίδοσή τους (ο βαθμός που πήραν), αλλά η κατανόηση των λαθών που πιθανόν να υπέπεσαν. Γι’ αυτόν το λόγο και στο τέλος φαίνονται οι σωστές απαντήσεις. Υπάρχει ωστόσο και η έντυπη μορφή της για εκείνους/ες που δεν έχουν μεγάλη ευχέρεια με τον ηλεκτρονικό υπολογιστή. Kubbu Φύλλο Αξιολόγησης = =

=__Συμπεράσματα-προτάσεις__=

Μέσα από αυτό το σχέδιο μαθήματος προσπαθήσαμε ν’ αντικαταστήσουμε την κλασική παράδοση του μαθήματος με μια μορφή εκπαιδευτικής διδασκαλίας πιο καινοτόμα και ενδιαφέρουσα, που θα κεντρίσει το ενδιαφέρον ακόμα και των θεωρητικά πιο “αδιάφορων” μαθητών. Για την επίτευξη αυτού το στόχου χρησιμοποιήθηκαν κάποια εργαλεία (Web 2) που φρόντισαν να καλύψουν το κενό μεταξύ του εκπαιδευτή και του εκπαιδευόμενου. Τα σχέδια και οι εικόνες που μπήκαν ανάμεσα στο κείμενο έκαναν αυτό για το οποίο μιλούσαμε πιο “πραγματικό” καθώς βλέπουν αυτό για το οποίο μιλάμε. Η χρήση του σχεδιαγράμματος στην αρχή θα βοηθήσει τους μαθητές αφού θα ξέρουν εκ των προτέρων τι θα μάθουν και θα είναι δομημένα μέσα τους διαγραμματικά, έτσι ακριβώς όπως τα πρωτοείδαν. Όλο το θεωρητικό τμήμα με το οποίο ασχολούμαστε πρέπει να το έχουμε αναλύσει και παρουσιάσει αρτίως για ν’ αποφύγουμε πιθανές παρερμηνείες και ασάφειες. Φυσικά όλο το παραπάνω είναι ένα πλάνο του μαθήματος, τώρα έγκειται στο χέρι του διδάσκοντα ή της διδάσκουσας για το πώς θα παραδώσει το μάθημα αφού σκοπός δεν είναι η απλή διδαχή των εννοιών, αλλά και η συζήτηση με τους μαθητές θέτοντάς τους κάποιες ερωτήσεις που θα βοηθήσουν στην όξυνση της κριτικής τους ικανότητας. Τέλος θα ‘θελα ν’ αναφέρω το πρόβλημα που παρουσιάστηκε με το σταυρόλεξο του **kubbu**, που δεν δεχόταν ελληνικούς χαρακτήρες από τον χρήστη και έτσι αναγκαστήκαμε να εισάγουμε ένα πινακάκι ορθογραφίας στις οδηγίες για να μπορέσουν οι μαθητές να το συμπληρώσουν γράφοντας την ελληνική λέξη με τους αντίστοιχους λατινικούς χαρακτήρες.

=__Βιβλιογραφία (βιβλιογραφικές αναφορές, λογισμικά και διευθύνσεις Διαδικτύου)__=

<span style="color: #000000; font-family: 'Arial','sans-serif'; font-size: 13.3333px;">Για την εκπόνηση αυτής της εργασίας χρησιμοποιήθηκαν οι εξής πηγές:
 * []
 * []
 * []
 * []
 * []

__**Αξιολογήθηκαν οι εργασίες:**__

 * Ο Επεξεργαστής @Κοτζαμανογλου-Ψευτελης
 * Μονάδες Εισόδου- Απέργη, Μπρέκη

**Η εργασία είναι έτοιμη για αξιολόγηση.**

 * <span style="color: #3b6b2e; font-family: 'Arial','sans-serif'; font-size: 21.3333px;">Αξιολόγηση Σχεδίου μαθήματος και Μαθησιακού Αντικειμένου **

include component="comments" page="Δημήτρης Βασιλόπουλος" limit="10"